Ista linia se correponde, alto u baixo, a la muga alcordata entre o reino de Prusia y l'Imperio ruso en 1797, dimpués d'o Tercer reparto de Polonia, y yera amás a zaguera muga reconoixita por o Reino Uniu entre Polonia y Rusia. Antiparte, a linia Curzon teneba un trazato muit pareixito a la muga alcordata secretament entre a Unión Sovietica y o Tercer Reich en o dito pacto Molotov-Ribbentrop. Asinas, a linia que deseparaba as zonas d'ocupación sovietica y alemana dimpués d'a redota polaca en a invasión de Polonia en 1939 teneba globalment o mesmo trazato que a Linia Curzon, encara que con bellas diferencias arredol de Białystok a o norte y en Galitzia a o sud.